Komission asetus (ETY) N:o 1351/72, annettu 28 päivänä kesäkuuta 1972, tuottajaryhmittymien hyväksymisestä humala-alalla



Virallinen lehti nro L 148 , 30/06/1972 s. 0013 - 0014

Suomenk. erityispainos Alue 3 Nide 4 s. 0218

Tanskank. erityispainos: Sarja I Alue 1972(II) s. 0577

Ruotsink. erityispainos Alue 3 Nide 4 s. 0218

Englannink. erityispainos: Sarja I Alue 1972(II) s. 0603

Kreikank. erityispainos: Luku 03 Nide 8 s. 0079

Espanjank. erityispainos: Luku 03 Nide 6 s. 0042

Portugalink. erityispainos: Luku 03 Nide 6 s. 0042



KOMISSION ASETUS (ETY) N:o 1351/72, annettu 28 päivänä kesäkuuta 1972, tuottajaryhmittymien hyväksymisestä humala-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1) ja erityisesti sen 7 artiklan 5 kohdan, sekä katsoo, että asetuksen (ETY) N:o 1696/71 7 artiklassa säädetyt humalantuottajien ryhmittymien ja niiden liittojen hyväksymisen edellytyksiin kuuluu yhteisten tuotantosääntöjen soveltaminen ja markkinoille saattamisessa ensimmäisessä kaupan pitämisen vaiheessa sekä riittävän taloudellisen toiminnan harjoittaminen; näitä edellytyksiä on tarpeen täsmentää, tietyn yhtenäisyyden saavuttamiseksi hallinnollisissa menettelyissä olisi säädettävä tietyistä hyväksymisen myöntämistä ja peruuttamista koskevista yksityiskohdista, jäsenvaltioille ja kaikille asianosaisille tiedottamiseksi on tarpeen säätää, että kunkin vuoden alussa julkaistaan luettelo ryhmittymistä ja niiden liitoista, jotka on hyväksytty tai joiden hyväksyminen on peruutettu edellisen vuoden aikana, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tullakseen asetuksen (ETY) N:o 1696/71 7 artiklassa säädetyksi hyväksytyksi tuottajaryhmittymäksi tuottajaryhmittymässä, jäljempänä `ryhmittymässä`, ei saa olla jäsenenä muita kuin humalantuottajia. 2. Asetuksen (ETY) N:o 1696/71 7 artiklan 3 kohdan a alakohdassa tarkoitetut yhteiset säännöt on vahvistettava kirjallisina. Säännöissä on oltava vähintään: a) tuotannon osalta: aa) säännökset yhden tai useamman määritetyn lajikkeen käyttämisestä viljelmien uudistamisessa tai uusien viljelmien perustamisessa, bb) säännökset tiettyjen viljely- ja kasvinsuojelumenetelmien käytöstä, cc) poiminnasta, kuivauksesta ja tarvittaessa varastoinnista; b) markkinoille saattamisen osalta toisaalta ryhmittymien ja toisaalta tuottajien myynneissä sovellettavat säännökset erityisesti tarjonnan keskittämisestä ja tarjonnan edellytyksistä. 3. Ensimmäisellä kaupan pitämisen vaiheella tarkoitetaan itse myyjän tai ryhmittymien kyseessä ollessa sen jäsenten tuottaman humalan myyntiä tukkukaupalle tai humalaa käyttävälle teollisuudelle. 2 artikla 1. Jotta ryhmittymä voisi tulla hyväksytyksi, sillä on oltava vähintään 60 hehtaarin laajuinen kirjattu viljelyala, ja sen jäsenenä on oltava vähintään seitsemän tuottajaa. 2. Jäsenvaltio voi kuitenkin asetuksen (ETY) N:o 1696/71 20 artiklassa säädettyä menettelyä noudattaen pyynnöstä hyväksyä ryhmittymän, jonka kirjattu viljelyala on pienempi kuin 60 hehtaaria, jos tämä viljelyala sijaitsee vähemmän kuin 100 hehtaaria käsittävällä hyväksytyllä tuotantoalueella. 3 artikla Hyväksymistä haettaessa on esitettävä seuraavat asiakirjat ja tiedot: a) perussäännöt, b) tiedot henkilöistä, joilla on oikeus toimia ryhmittymän nimissä ja sen lukuun, c) tiedot toiminnasta, joka oikeuttaa hakemaan hyväksyntää, d) todisteet siitä, että 2 artiklan säännöksiä noudatetaan. 4 artikla 1. Jäsenvaltioiden on päätettävä hyväksymisen antamisesta kolmen kuukauden kuluessa hakemuksen jättämisestä. 2. Ryhmittymälle annettu hyväksyminen peruutetaan, jos hyväksymiselle säädettyjä edellytyksiä ei enää täytetä tai jos hyväksyminen on perustunut virheellisiin tietoihin. 3. Jäsenvaltioiden on valvottava jatkuvasti, noudattavatko hyväksytyt ryhmittymät hyväksymisen edellytyksiä. 5 artikla 1. Jotta ryhmittymien liitto voisi tulla hyväksytyksi, sillä on oltava vähintään 500 hehtaarin kirjattu viljelyala. 2. Tämän asetuksen säännöksiä voidaan soveltaa ryhmittymien liittoihin 2 artiklaa lukuun ottamatta. 6 artikla 1. Kun jäsenvaltio antaa, hylkää tai peruuttaa ryhmittymän hyväksymisen, sen on ilmoitettava tästä komissiolle kahden kuukauden kuluessa päätöksen ilmoittamisesta hakijalle, ja ilmoitukseen on merkittävä hyväksymisen hylkäämisen tai peruuttamisen syyt. 2. Komissio varmistaa joka vuoden alussa sellaisen luettelon julkaisemisen Euroopan yhteisöjen virallisessa lehdessä, jossa ilmoitetaan ryhmittymien ja näiden liittojen hyväksymisestä ja hyväksymisen peruuttamisesta edellisen vuoden aikana; 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1972. Komission puolesta Puheenjohtaja S. L. MANSHOLT (1) EYVL N:o L 175, 4.8.1971, s. 1